ΓΡΑΠΤΗ ΕΡΩΤΗΣΗ E-0009/02

υποβολή: Erik Meijer (GUE/NGL) προς την Επιτροπή

(17 Ιανουαρίου 2002)

Θέμα: Καθυστερήσεις και εμπόδια που αντιμετωπίζει η κατασκευή, με ευρωπαϊκές πιστώσεις, αερολιμένος και αεροδρομίου στο παλαιστινιακό έδαφος, κοντά στην πόλη της Γάζας

1. Γνωρίζει η Επιτροπή ότι το παλαιστινιακό έδαφος, μικρής έκτασης αλλά πυκνοκατοικημένο εκεί όπου βρίσκεται η πόλη της Γάζας — περιοχή που διοικήθηκε από το 1948 έως το 1967 ως τμήμα της Αιγύπτου και παρέμεινε κατόπιν επί μακρόνπό στρατιωτική ισραηλινή διοίκηση — δεν επιτρέπεται ακόμα να έχει πρόσβαση στον εξωτερικό κόσμο εκτός μέσω των χερσαίων συνόρων του με το Ισραήλ, παρόλον ότι η αυτονομία της Παλαιστίνης αποτελεί σήμερα ένα γεγονός· Γνωρίζει επίσης ότι η έκταση αυτή για την μεταφορά ατόμων και εμπορευμάτων εξαρτάται πλήρως από τους λιμένες Ashdod και Haifa καθώς και από το αεροδρόμιο Lod που βρίσκονται στο Ισραήλ·

2. Συμφωνεί η Επιτροπή με την άποψη ότι τα αυτόνομα παλαιστινιακά εδάφη, εάν δεν διαθέτουν λιμένες και αεροδρόμια, δεν μπορούν να αναπτυχθούν ώστε να καταστούν κράτος οικονομικά συγκρίσιμο με το γειτονικό Ισραήλ και ότι, παρά τις ισραηλινές αντιρρήσεις, η Ευρώπη πρέπει να συνεχίσει να χρηματοδοτεί αυτές τιςποδομές μεταφορών, να προασπίζεται την απρόσκοπτηλοποίησή τους και να προωθεί τη δυνατότητα συνεχούς χρησιμοποίησής τους·

3. Πως κρίνει η Επιτροπή την δήλωση του ολλανδούπουργού ανάπτυξης και συνεργασίας της 4ης Δεκεμβρίου 2001ο οποίος ανακοίνωσε την οριστική ακύρωση τουπεσχημένου από τις αρχές της δεκαετίας του '90 ποσού των 23 εκατομ. ευρώ — εκ των οποίων άνω του 20 % είχαν ήδη διατεθεί — λόγω συνεχώνπονομεύσεων και την ακύρωση του συμβολαίου που είχε συνάψει όμιλος γαλλο-ολλανδικών επιχειρήσεων, ενώ οπουργός προφανώς κατόπιν θα περιορισθεί στηνποβολή αιτήματος αποζημίωσης από την ισραηλινή κυβέρνηση·

4. Μπορεί να αναφέρει η Επιτροπή ποιες είναι αυτή τη στιγμή οι προοπτικές όσον αφορά τηνλοποίηση των παλαιότερα συμπεφωνημένων σχεδίων που είχαν ως σκοπό την δημιουργία στη Γάζα αυτόνομου λιμένος και αεροδρομίου, γνωρίζοντας ότι κατόπιν των ισραηλινών αντιρρήσεων οι προπαρασκευαστικές εργασίες καθυστέρησαν επί σειρά ετών και ότι κατά τη διάρκεια του 2001 ο ισραηλινός στρατός προέβη σε καταστροφές και των δύο εργοταξίων και ότι, κατόπιν αυτού, μέρος των απαιτουμένων πιστώσεων κινδυνεύει να απολεσθεί·

5. Προτίθεται η Επιτροπή να διασφαλίσει την χορήγηση κοινοτικών οικονομικών πόρων προς το σκοπό της ανάπτυξης των προαναφερθέντωνποδομών μεταφορών εντός και περί την Γάζα προκειμένου να καταστεί σαφές σε καθένα ότι προσωρινά κωλύματα δεν μπορούν να δικαιολογήσουν ακυρώσεις και να ενθαρρυνθούν τα κράτη μέλη να δράσουν κατά τον ίδιο τρόπο·

Πηγή: Εφημερίδα De Volkskrant της 5ης Δεκεμβρίου 2001.

Απάντηση του κ. Patten εξ ονόματος της Επιτροπής

(21 Φεβρουαρίου 2002)

1. Η Επιτροπή γνωρίζει ότι η Λωρίδα της Γάζας είναι προσιτή μόνο μέσω των συνόρων με την Αίγυπτο και μέσω των λιμένων και αεροδρομίων που ελέγχονται από το Ισραήλ.

2. Η Επιτροπή συμφωνεί ότι η διάθεση ίδιου αεροδρομίου και λιμένα θα συνέβαλε σημαντικά στη δημιουργία βιώσιμης παλαιστινιακής οικονομίας. Η Ένωση,ποστηριζόμενη από Ισραηλινούς ηγέτες, όπως τον Σιμόν Περέζ, παρέχει σημαντική συνεισφορά για τη δημιουργία των εγκαταστάσεων αυτών.

3. Η Επιτροπή εκφράζει τη λύπη της για τη διακοπή των έργων στον λιμένα της Γάζας, ιδίως επειδή είχε ήδη αρχίσει διαπραγματεύσεις με την Παλαιστινιακή Αρχή για τη χρηματοδότηση της κατάρτισης των μελλοντικών λιμενικώνπαλλήλων και την παροχή εξοπλισμού για τη λειτουργία του λιμένα.

4. Λόγω της απρόβλεπτης επιτόπιας κατάστασης και λαμβανομένουπόψη του γεγονότος ότι το αεροδρόμιο της Γάζας έχει καταστραφεί από τις ισραηλινές στρατιωτικές δυνάμεις ενώ η κατασκευή του λιμένα της Γάζας έχει διακοπεί, είναι αδύνατο να εκτιμηθεί ο χρόνος που θα απαιτηθεί για να τεθούν σε πλήρη λειτουργία αμφότερα τα έργα. Η εκ νέου ανάληψη των εργασιών εξαρτάται και στις δύο περιπτώσεις από τις επιτόπιες πολιτικές εξελίξεις και την ασφάλεια, καθώς και από την προθυμία των διεθνών χορηγών βοήθειας να πραγματοποιήσουν εκ νέου επενδύσεις στα κατεστραμμένα έργα.

5. Η Επιτροπήποστηρίζει σθεναρά τη γρήγορη ανοικοδόμηση του αεροδρομίου της Γάζας και την εκ νέου ανάληψη των έργων στο λιμένα της Γάζας. Η Επιτροπή ενθαρρύνει τη συμμετοχή της διεθνούς κοινότητας χορηγών βοήθειας και ιδίως των κρατών μελών. Στο στάδιο αυτό, ωστόσο, η Επιτροπή δεν είναι σε θέση να αναγγείλει χρηματοδοτικές συνεισφορέςπέρ του ενός ή του άλλου έργου. Η Επιτροπή θα ήθελε να τονίσει ότι η χρηματοδοτική στήριξη που παρέχει προς τον παλαιστινιακό πληθυσμό έχει αυξηθεί σημαντικά μετά την πρόσφατη κρίση του Σεπτεμβρίου 2000 και ότι οι πόροι της Επιτροπής είναι περιορισμένοι λόγω της βοήθειας που ζητούν άλλες χώρες από την Επιτροπή.